İsmət Səttarov

İsmət Rəcəb oğlu Səttarov  () — Azərbaycan Respublikası Milli Televiziya və Radio Şurasının sədri.

 Həyatı 
İsmət Səttarov 1983-cü ildə Bakı şəhərində anadan olmuşdur. Bakı Dövlət Universitetinin "İqtisadi kibernetika və tətbiqi riyaziyyat" fakültəsində təhsil almışdır. Texnika elmləri üzrə fəlsəfə doktorudur.

2000–2004-cü illərdə bank sektorunda çalışıb, 2004-cü ildən 2010-cu ilə qədər isə Heydər Əliyev Fondunun Analitik-informasiya şöbəsində fəaliyyət göstərib.

2011-ci ildən yeni yaradılmış "Region TV" adlı prodüser qrupunun direktoru vəzifəsini icra edib, 2014-cü ildən həmin prodüser qrupunun əsasında yaradılmış "Region TV" telekanalının direktoru olmuşdur. 2016-cı ildən ARB Media Qrupun rəhbəri, "ARB24" MMC-nin direktoru vəzifəsini icra etmişdir.

İsmət Səttarov 2020-ci ildə Azərbaycan Respublikasının Prezidentinin sərəncamı ilə yenidən 6 il müddətinə Milli Televiziya və Radio Şurasının üzvü təyin edilmişdir.İ. R. Səttarovun Azərbaycan Respublikası Milli Televiziya və Radio Şurasının üzvü təyin edilməsi haqqında Azərbaycan Respublikası Prezidentinin 4 aprel 2020-ci il tarixli Sərəncamı

2020-ci il aprel ayının 6-da Milli Televiziya və Radio Şurasına sədr seçilmişdir.

Evlidir, bir övladı var.

 Təltifləri 
 Azərbaycan Respublikası Prezidentinin fəxri diplomu — 21 iyul 2025

 İstinadlar 

 Xarici keçidlər 
 Rəhbərlik
 Azərbaycan Respublikası Milli Televiziya və Radio Şurası

Kateqoriya:Azərbaycan Respublikası Audiovizual Şurasının üzvləri
Kateqoriya:Azərbaycan Respublikası Audiovizual Şurasının sədrləri